OpenLLM-France/wikimedia huggingface dataset:
# Bolotinaïta

La bolotinaïta és un mineral de la classe dels silicats que pertany al grup de la sodalita. Rep el nom en honor de la doctora russa Nadezhda Borisovna Bolotina (n. 1949), cristal·lògrafa i química de cristalls.

## Característiques

La bolotinaïta és un silicat de fórmula química (Na₇◻)(Al₆Si₆O$_{24}$)F·4H₂O. Va ser aprovada com a espècie vàlida per l'Associació Mineralògica Internacional l'any 2021, sent publicada en el mes d'agost de 2022. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5754/1.

## Formació i jaciments

Va ser descoberta a les pedreres d'In den Dellen, situades a Mendig, al districte de Mayen-Koblenz (Renània-Palatinat, Alemanya), on es troba majoritàriament com a interpenetracions aïllades de cristalls maclats sobre (111) de fins a 1,3 mm de llarg. Aquestes pedreres alemanyes són l'únic indret de tot el planeta on ha estat descrita aquesta espècie mineral.

## Referències

* ↑ «Bolotinaite» (en anglès). Mindat. [Consulta: 7 juny 2022].
* ↑ Chukanov, Nikita V.; Zubkova, Natalia V.; Schäfer, Christof; Pekov, I. V.; Shendrik, Roman Yu; Vigasina, Marina F.; Belakovskiy, Dmitry I.; Britvin, Sergey N.; Yapaskurt, Vasiliy O.; Pushcharovsky, Dmitry Yu «Bolotinaite, ideally (Na7□)(Al6Si6O24)F⋅4H2O, a new sodalite-group mineral from the Eifel palaeovolcanic region, Germany». Mineralogical Magazine, 86, 6, 01-12-2022, pàg. 920–928. DOI: https://doi.org/10.1180/mgm.2022.95 [Consulta: 4 abril 2023].
# Bogalusa

Bogalusa és una població dels Estats Units a l'estat de Louisiana. Segons el cens del 2000 tenia 13.365 habitants.

## Demografia

Segons el cens del 2000, Bogalusa tenia 13.365 habitants, 5.431 habitatges, i 3.497 famílies. La densitat de població era de 543,8 habitants/km².
Dels 5.431 habitatges en un 29,3% hi vivien nens de menys de 18 anys, en un 36,1% hi vivien parelles casades, en un 23,8% dones solteres, i en un 35,6% no eren unitats familiars. En el 32,7% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,4% tenia menys de 18 anys, un 9,2% entre 18 i 24, un 23,9% entre 25 i 44, un 21,3% de 45 a 60 i un 18,2% 65 anys o més.
L'edat mediana era de 37 anys. Per cada 100 dones de 18 o més anys hi havia 76 homes.
La renda mediana per habitatge era de 19.261 $ i la renda mediana per família de 24.947 $. Els homes tenien una renda mediana de 26.716 $ mentre que les dones 17.992 $. La renda per capita de la població era d'11.476 $. Entorn del 26,1% de les famílies i el 32,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bogalusa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bogalusa». American Fact Finder. Oficina del Cens dels Estats Units, 12-01-2010.
# Bogard

Bogard és una població dels Estats Units a l'estat de Missouri. Segons el cens del 2000 tenia 234 habitants.

## Demografia

Segons el cens del 2000, Bogard tenia 234 habitants, 98 habitatges, i 68 famílies. La densitat de població era de 164,3 habitants per km².
Dels 98 habitatges en un 25,5% hi vivien nens de menys de 18 anys, en un 63,3% hi vivien parelles casades, en un 5,1% dones solteres, i en un 30,6% no eren unitats familiars. En el 27,6% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,8% tenia menys de 18 anys, un 4,7% entre 18 i 24, un 22,2% entre 25 i 44, un 27,4% de 45 a 60 i un 20,9% 65 anys o més.
L'edat mediana era de 41 anys. Per cada 100 dones de 18 o més anys hi havia 97,8 homes.
La renda mediana per habitatge era de 22.639 $ i la renda mediana per família de 42.679 $. Els homes tenien una renda mediana de 26.667 $ mentre que les dones 16.458 $. La renda per capita de la població era de 17.208 $. Entorn del 6,8% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bogard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Bogard». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Bisbat de Chiang Rai

El bisbat de Chiang Rai (tailandès: เขตมิสซังเชียงราย; llatí: Dioecesis Chiangraiensis) és una seu de l'Església catòlica a Església catòlica a Tailàndia, sufragània de l'arquebisbat de Bangkok. Al 2019 tenia 22.108 batejats d'un total de 2.659.656habitants. Està regida pel bisbe Joseph Vuthilert Haelom.

## Territori

El bisbat comprèn les províncies de Chiang Rai, Nan, Phayao, Phrae i el districte de Ngao a la província de Lampang.
La seu episcopal és la ciutat de Chiang Rai, on es troba la catedral del Nativitat de la Mare de Déu
El territori s'estén sobre 37.839 km² i està dividit en 19 parròquies.

## Història

La diòcesi de Chiang Rai va ser erigida pel papa Francesc mitjançant la butlla Petitum est del 25 d'abril de 2018, prenent el territori de la diòcesi de Chiang Mai.

## Cronologia episcopal

* Joseph Vuthilert Haelom, des del 25 d'abril de 2018

## Estadístiques

A finals del 2019, el vicariat apostòlic tenia 22.108 batejats sobre una població de 2.659.656 persones, equivalent al 0,8% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 2018 | 18.062 | 2.683.794 | 0,7 | 47 | 6 | 41 | 384 | | | 51 | 16 |
| 2019 | 22.108 | 2.659.656 | 0,8 | 33 | 11 | 22 | 669 | | 23 | 79 | 19 |

## Bibliografia

* (llatí) Butlla Petitum est, AAS 110 (2018), pp. 928-929

## Enllaços externs

* Anuari pontifici del 2017 i anteriors, publicat a www.catholic-hierarchy.org a la pàgina Diocese of Chiang Rai (anglès)
* Esquema de la diòcesi a www.gcatholic.org
* Anunci de l'erecció de la diòcesi al Butlletí quotidià de la sala stampa de la Santa Seu.
# Tirrena-Adriàtica 1993

La Tirrena-Adriàtica 1993 va ser la 28a edició de la Tirrena-Adriàtica. La cursa es va disputar en vuit etapes entre el 10 i el 17 de març de 1993, amb un recorregut final de 1.431,0 km.
El vencedor de la cursa fou l'italià Maurizio Fondriest (Lampre-Polti), que s'imposà al moldau Andrei Txmil (GB-MG Maglificio) i al també italià Stefano Della Santa (Mapei), segon i tercer respectivament.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 10 de març | Ostia - Fiuggi | 189,0 | Erik Zabel (GER) | Erik Zabel (GER) |
| 2a | 11 de març | Fiuggi - Isola del Liri | 179,0 | Maurizio Fondriest (ITA) | Jesper Skibby (DEN) |
| 3a | 12 de març | Ferentino - Avezzano | 184,0 | Giovanni Fidanza (ITA) | Jesper Skibby (DEN) |
| 4a | 13 de març | Avezzano - Castel di Lama | 225,0 | Maurizio Fondriest (ITA) | Maurizio Fondriest (ITA) |
| 5a | 14 de març | Grottamare - Porto Sant'Elpidio | 163,0 | Endrio Leoni (ITA) | Maurizio Fondriest (ITA) |
| 6a | 15 de març | Recanati - Porto Recanati | 170,0 | Uwe Raab (GER) | Maurizio Fondriest (ITA) |
| 7a | 16 de març | Monte Pietrangeli - Porto Sant'Elpidio | 160,0 | Rolf Soerensen (DEN) | Maurizio Fondriest (ITA) |
| 8a | 17 de març | S.B del Tronto - S.B del Tronto | 161,0 | Massimo Strazzer (ITA) | Maurizio Fondriest (ITA) |

## Classificació general

| | Ciclista | Equip | Temps |
| 1 | Maurizio Fondriest (ITA) | Lampre-Polti | 38h 29' 36" |
| 2 | Andrei Txmil (MDA) | GB-MG Maglificio | + 9" |
| 3 | Stefano Della Santa (ITA) | Mapei | + 10" |
| 4 | Andrea Chiurato (ITA) | Gatorade | + 11" |
| 5 | Davide Rebellin (ITA) | GB-MG Maglificio | + 12" |
| 6 | Alberto Elli (ITA) | Ariostea | + 15" |
| 7 | Erik Zabel (GER) | Team Telekom | + 16" |
| 8 | Alberto Volpi (ITA) | Mecair-Ballan | + 17" |
| 9 | Udo Bolts (GER) | Team Telekom | + 17" |
| 10 | Alexander Shefer (KAZ) | Navigare-Blue Storm | + 17" |

## Referències

* ↑ «Tirreno - Adriatico». sitiodeciclismo.net/. [Consulta: 27 febrer 2014].
* ↑ «Tirreno - Adriatico 1993». cyclingfever.com/. [Consulta: 27 febrer 2014].
* ↑ «TIRRENO - ADRIATICO». cyclebase.nl [Consulta: 27 febrer 2014].

## Enllaços externs

* Web oficial (italià)
# Blecua

«Blecua» té aquests significats:
* Blecua y Torres, municipi aragonès situat a la província d'Osca a la comarca de la Foia d'Osca
* Alberto Blecua Perdices, filòleg
* José Manuel Blecua, diversos personatges
# Blažice

Blažice és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1245.
# Bogorodítskoie

«Bogorodítskoie» té aquests significats:
* Bogorodítskoie (Kursk), localitat de l'óblast de Kursk, a Rússia
* Bogorodítskoie (Bélgorod), localitat de l'óblast de Bélgorod, a Rússia
# Björn Mosten

Björn Mosten (Dvärsätt, 14 de juliol de 1997) és un actor de televisió i de teatre suec.
Nascut el 1997 a Dvärsätt, un poble del comtat de Jämtland, a l'interior de centre de Suècia. Va estudiar enginyeria civil a la Universitat d'Uppsala. És conegut sobretot per interpretar a un dels protagonistes de la sèrie de televisió sueca Kärlek & anarki que es va estrenar a Netflix el 2020, que justament fou l'estrena de Mosten al món de televisió i cinema.
A finals de 2022, va debutar en el teatre, interpretant «Marcus» en l'obra Jakten en el Teatre municipal d'Estocolm.

## Referències

* ↑ «Björn Mosten – allt om Kärlek och Anarki-skådisen | ELLE» (en suec), 03-11-2020. [Consulta: 11 novembre 2023].
* ↑ «”Kärlek & anarki” på Netflix – det här är Björn Mosten och Ida Engvoll» (en suec), 10-11-2020. [Consulta: 11 novembre 2023].
* ↑ TT. «Nya svenska Netflix-serien tänjer på reglerna» (en suec), 12-02-2020. [Consulta: 11 novembre 2023].
* ↑ Vackdahl, Johanna «Björn Mosten tar klivet från tv-rutan upp på Stadsteaterns scen» (en suec). Sveriges Radio, 14-11-2022.
# Thomas Murphy

Thomas "Slab" Murphy (en gaèlic irlandès: Tomás Mac Murchaidh) (Ballybinab, Hackballscross, Comtat de Louth, 26 d'agost de 1949) és un agricultor irlandès, que es creu que fou Cap de l'Estat Major de l'Exèrcit Republicà Irlandès Provisional (IRA o PIRA). La seva granja es troba a cavall del comtat d'Armagh i del comtat de Louth, a la frontera entre Irlanda del Nord i la República d'Irlanda. El desembre de 2015, Murphy va ser declarat culpable de nou delictes d'evasió fiscal després d'una llarga investigació de l'Oficina d'Actius Criminals de la República d'Irlanda. El febrer de 2016, Murphy va ser empresonat per complir una condemna de 18 mesos de presó.
Murphy hauria estat un destacat membre de la Brigada del Sud d'Armagh de l'IRA abans de ser elegit Cap de l'Estat Major de l'organització paramilitar irlandesa. Toby Harnden, antic corresponsal del Daily Telegraph, el va esmentar com a planificador de l'emboscada de Warrenpoint del 1979, en la qual van morir 18 soldats britànics, i també va ser presumptament implicat en l'atemptat amb bomba de Mullaghmore el mateix dia, que va matar quatre persones (incloses dues fills i Lluís Mountbatten, primer comte de Mountbatten de Birmània). Murphy va participar en la importació d'armes de Líbia els anys vuitanta, i va ser membre del Consell de l'Exèrcit que va decidir posar fi al seu primer alto el foc amb l'atemptat dels Docklands de 1996, a Londres, que va matar dos homes.

## Referències

* ↑ Harnden 1999, p.27
* ↑ Sharrock, David «Ex IRA chief Thomas ‘Slab’ Murphy to hand over £1m criminal assets» (en anglès). The Sunday Times, 17-10-2008 [Consulta: 22 novembre 2020].
* ↑ Keena, Colm «Thomas ‘Slab’ Murphy sentenced to 18 months’ jail for tax offences» (en anglès). The Irish Times, 26-02-2016 [Consulta: 22 novembre 2020].
* ↑ Moloney, p.21
* ↑ Moriarty, Gerry «Authorities pursue criminal assets in latest bid to get their man» (en anglès). The Irish Times, 07-10-2005 [Consulta: 22 novembre 2020].

## Bibliografia

* Harnden, Toby. Bandit Country IRA and South Armagh. Hodder & Stoughton, 1999. ISBN 9780340717363.
* Moloney, Ed. A Secret History of the IRA (en anglès). Penguin, 2007. ISBN 9780141900698.
# Browns Mills

Browns Mills és una concentració de població designada pel cens dels Estats Units a l'estat de Nova Jersey. Segons el cens del 2000 tenia 11.257 habitants.

## Demografia

Segons el cens del 2000, Browns Mills tenia 11.257 habitants, 3.946 habitatges, i 2.939 famílies. La densitat de població era de 799 habitants/km².
Dels 3.946 habitatges en un 40,1% hi vivien nens de menys de 18 anys, en un 49% hi vivien parelles casades, en un 19,2% dones solteres, i en un 25,5% no eren unitats familiars. En el 20,3% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,24.
Per edats la població es repartia de la següent manera: un 29,3% tenia menys de 18 anys, un 9,2% entre 18 i 24, un 31,6% entre 25 i 44, un 21,6% de 45 a 60 i un 8,4% 65 anys o més.
L'edat mediana era de 34 anys. Per cada 100 dones de 18 o més anys hi havia 88,6 homes.
La renda mediana per habitatge era de 45.008 $ i la renda mediana per família de 49.443 $. Els homes tenien una renda mediana de 36.160 $ mentre que les dones 25.239 $. La renda per capita de la població era de 17.678 $. Aproximadament el 7,3% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Browns Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Browns Mills». American Fact Finder. Oficina del Cens dels Estats Units, 12-01-2010.
# Toquí de Tocuyo

El toquí de Tocuyo (Arremonops tocuyensis) és una espècie d'ocell de la família dels passerèl·lids (Passerellidae) que habita zones àrides de matoll, arbusts o boscos clars del nord-est de Colòmbia i nord-oest de Veneçuela. Rep el nom per la localitat on es va recol·lectar l'exemplar tipus Tocuyo de la Costa.

## Descripció

Mesura de 13 a 14 cm. Tots dos sexes són similars. És un ocell relativament petit de cua llarga i bec mitjà. Per sobre és de color verd oliva amb les ales una mica més fosques. La gola i parts inferiors són blanques amb el pit i els flancs grisos. El cap és grisós amb àmplies estries laterals negres que s'estenen fins al clatell. També presenta una línia superciliar grisa i una altra línia negra que s'estén per davant i per darrere de l'ull incloent la regió loreal (brida). L'iris és de color cafè, el maxil·lar superior és negrós i l'inferior blau plomís. Els joves són de color groc oliva i estriats per sobre i per sota sense el patró d'estries del cap que mostren els adults.

## Distribució i hàbitat

Aquesta espècie de distribució restringida és considerada com gairebé endèmica de Colòmbia i es troba per sota de 200 m d'alçada sobre el nivell del mar a la península de la Guajira des de la part baixa del riu Ranchería i Rioacha cap a l'orient.
Habita a matolls i zones arbustives adjacents a boscos secs a la zona tropical. Absent en zones molt àrides dominades per espècies del gènere Acàcia i cactus.

## Reproducció

El niu és una estructura amb forma de dom i entrada lateral, el qual construeix amb fulles, arrels i branquetes. Generalment l'ubiquen sobre el terra sota un arbust i ponen 2 o 3 ous de color blanc.

## Comportament

És un ocell molt inconspicu i difícil de veure. Tendeix a cercar l'aliment sol o en parelles a prop del terra, on salta i de vegades puja uns pocs metres en arbustos.

## Etimologia

El nom «Arremonops» deriva de l'arrel grega «arrhemon» que significa “silenciós” i «ops» “amb aparença de”, fent referència als hàbits poc conspicus i que s'assembla a les espècies del gènere Arremon. L'epítet «tocuyensis» fa referència al riu Tocuyo a Veneçuela.

## Referències

* ↑ «Toquí de Tocuyo». Cercaterm. TERMCAT, Centre de Terminologia. Rev. 10/02/2023(català)
* 1 2 3 4 5 6 7 «Pinzón de Tocuyo/Tocuyo Sparrow/Arremonops tocuyensis» (en castellà). Birds of Colombia, 05-10-2020. [Consulta: 15 abril 2024].
# Tobía

Tobía és un municipi de la Rioja, a la regió de la Rioja Alta.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Tres interior baixista

Tres interior baixista (en anglès: Bearish Three Inside Down) és un patró d'espelmes japoneses que es forma per la confirmació de l'Embarassada baixista.

## Criteri de reconeixement

* La tendència prèvia és alcista
* Es forma l'Embarassada baixista
* L'endemà es confirma el canvi de tendència amb una gran espelma negra

## Explicació

La mateixa que l'Embarassada baixista.

## Factors importants

Els mateixos que l'Embarassada baixista; guanya en significació si el tancament de la tercera espelma, la de confirmació, tanca per dessota de l'espelma blanca primera.

## Bibliografia

* «Bearish Three Inside Down». Candlesticker. [Consulta: 8 maig 2011].
# Brehy

Brehy és un poble i municipi d'Eslovàquia a la regió de Banská Bystrica, (en alemany Hochstätten, Hochstein oHohenmaut, en ungarès Magasmart).

## Història

La primera menció escrita amb el nom Mogosmorth de la vila data del 1283.
# Tobias Werner

Tobias Werner (Gera, 19 de juliol de 1985) és un futbolista alemany jugant de centrecampista pel FC Augsburg.

## Referències

* ↑ «Tobias Werner». worldfootball.net. [Consulta: 20 agost 2010].
* ↑ «Werner, Tobias» (en alemany). kicker.de. [Consulta: 20 agost 2010].

## Enllaços externs

* Tobias Werner Arxivat 2010-03-15 a Wayback Machine. a transfermarkt.de (alemany)
# Tobin

Tobin és una concentració de població designada pel cens dels Estats Units a l'estat de Califòrnia. Segons el cens del 2000 tenia 11 habitants.

## Demografia

Segons el cens del 2000, Tobin tenia 11 habitants. La densitat de població era de 0,8 habitants/km².
Dels 8 habitatges en un 12,5% hi vivien nens de menys de 18 anys, en un 12,5% hi vivien parelles casades, en un 0% dones solteres, i en un 87,5% no eren unitats familiars. En el 87,5% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,38 i el nombre mitjà de persones que vivien en cada família era de 4.
Per edats la població es repartia de la següent manera: un 18,2% tenia menys de 18 anys, un 0% entre 18 i 24, un 18,2% entre 25 i 44, un 45,5% de 45 a 60 i un 18,2% 65 anys o més.
L'edat mediana era de 50 anys. Per cada 100 dones de 18 o més anys hi havia 350 homes.
La renda mediana per habitatge era d'11.250 $ i la renda mediana per família d'11.250 $. Els homes tenien una renda mediana de 0 $ mentre que les dones 0 $. La renda per capita de la població era de 2.584 $. Entorn del 100% de les famílies i el 100% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Tobin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
* 1 2 «Fact Sheet- Tobin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
# Brian Afanador Pérez

Brian Afanador Pérez (Utuado, 6 de març de 1997) és un jugador porto-riqueny de tennis de taula. El 2 d'abril de 2016, Afanador va fer història convertint-se en el primer jugador porto-riqueny de tennis de taula en qualificarse pels Jocs Olímpics. Va competir en els Jocs Olímpics d'Estiu de 2016 on va derrotar a Suraju Saka 4–3 en la ronda preliminar abans de perdre amb Omar Assar 4–2 en la segona ronda.
Afanador és el cosí de les germanes Díaz, jugadores de tennis de taula: Adriana, Melanie, Fabiola i Gabriela.
El 2021, va participar en el jocs olímpics d'estiu de Tòquio, juntament amb Melanie i Adriana González, sent eliminat en la primera ronda.

## Clubs

* TTC indeland Jülich (2017–2018)
* 4S Tours TT (2018–present)

## Referències

* ↑ «Brian Afanador: Es un honor jugar en casa» (en castellà). ultm.org. Arxivat de l'original el 13 de juny 2016. [Consulta: 4 agost 2016].
* ↑ «Afanador consigue pase a los Juegos Olímpicos» (en castellà). El Nuevo Día. [Consulta: 4 agost 2016].
* ↑ «Host Nation Disappointment, Pirate of the Caribbean Ends Slovenia Hopes» (en anglès). International Table Tennis Federation. Arxivat de l'original el 22 d’agost 2016. [Consulta: 4 agost 2016].
* ↑ «El tenimesista Brian Afanador anuncia que será papá» (en castellà). El Nuevo Día, 28-08-2020. [Consulta: 28 setembre 2020].
* ↑ Virella, Aiola. «Se despide Adriana Díaz de las Olimpiadas en Tokio» (en castellà). Metro (Puerto Rico), 27-07-2021. [Consulta: 27 juliol 2021].
* ↑ Charluet, Dominique. «Brian Afanador, le conquistador» (en francès). Le Nouvelle Repúblique, 20-09-2018. [Consulta: 5 agost 2021].
# Torre de Sant Martí

La Torre de Sant Martí és una casa de Sant Fruitós de Bages declarada Bé Cultural d'Interès Nacional.

## Descripció

Ubicada en un petit pujol al Nord-Oest del terme, era una torre del telègraf òptic de tipus rectangular, de planta baixa atalussada, amb pis i cresta.

## Història

La torre va caure en desús després de la tercera guerra carlina, i tret d'alguna ocupació puntual, va romandre dempeus parcialment enderrocada fins a la segona meitat del segle xx. La construcció a mitjans de la dècada de 1970 d'un vèrtex geodèsic al bell mig de les construccions afectà enormement la torre.
La historiografia parlava de la possible existència d'una torre d'origen medieval al capdamunt del turó de Sanmartí, sobre la qual s'hauria fonamentat la torre del telègraf òptic del segle xix. Les excavacions arqueològiques portades a terme entre els anys 2005-2006 només van poder documentar les restes de la construcció del segle xix, descartant l'existència d'una ocupació més antiga on actualment es basteix la torre. Tot i això no es descarta la presencia de restes medievals a altres indrets del turó.

## Vegeu també

* Telegrafia òptica
* Llista de les torres de telegrafia òptica de Catalunya

## Referències

* 1 2 3 «Torre de Sant Martí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 octubre 2017].